Jomfrubråten holdeplass

Jomfrubråten holdeplass er et stoppested på Ekebergbanen i bydel Nordstrand i Oslo. Holdeplassen er åpen for trafikk mot byen, men stengt for trafikk fra byen og sørover. Passasjerer som kommer fra byen kjøres forbi Jomfrubråten og fram til Sportsplassen holdeplass, og må deretter gå eller ta trikken tilbake.

 Historie 
Holdeplassen ble åpnet i 1931 da banetraseen ble lagt om for å forberede avgreningen til den nye sidelinja til Simensbråten. Det fantes et vedtak om et stoppested «Kilden» som skulle ligge litt lenger nord, omtrent der banen i dag møter Kongsveiens nivå nord for Jomfrubråten, men det er høyst usikkert om denne faktisk ble opprettet.

Linja var den gang ensporet over Jomfrubråten, og fulgte Kongsveiens trasé. I forbindelse med utbygging til dobbeltspor og bygging av ny sidelinje til Simensbråten skjedde det store ombygginger på Jomfrubråten i 1930–1931. Fra Sportsplassen og nordover forbi Jomfrubråten ble hele linjetraseen flyttet. Den ble nå lagt et stykke fra veien, og plassert høyere i terrenget. For å legge tilrette for et planskilt kryss ble det også sprengt ut en skjæring under hovedlinja. Tanken var at framtidas oppgående spor skulle kunne følge Kongsveien, krysse under hovedlinja og gå i en bue inn på den nye sidelinja.Bjørn Andersen: Ekebergbanen 75 år, Lokalhistorisk Forening, side 16 – 18 (1992) ISBN 82-91223-00-9 Denne skjæringen er fortsatt synlig ved bomstasjonen på Kongsveien, men den er nå gjenfylt og gjenmurt.

Sidesporet fra Jomfrubråten til Simenbråten tok av mot øst i sørenden av Jomfrubråten holdeplass, og var i drift fra 30. september 1931 til det ble nedlagt 29. oktober 1967.

Ny strid om holdeplassen
På grunn av oppgradering av linja mellom Ekebergparken og Holtet var Jomfrubråten holdeplass stengt fra 2015 frem til 16. april 2016, noe som i utgangspunktet skulle være en midlertidig ordning. Da beboere i området fryktet en permanent nedleggelse ble det startet aksjonskomite og samlet 600 underskrifter for å beholde stoppestedet.

Ved årsskiftet 2016/2017 startet imidlertid nye arbeider på Jomfrubråten, med fjerning av holdeplass og perronger.«Nedleggelse av Jomfrubråten holdeplass - nok et overgrep», Oslo Syd nr. 1. januar 2017, side 1 - 2. Det ble reagert mot at Ruter gjennomførte en slik nedlegging, uten at spørsmålet var politisk behandlet.«Om Ruter og politisk makt», Oslo Syd nr. 1. januar 2017, side 2. I mars sto representanter fra Oslos rødgrønne byråd fram og lovet at holdeplassen skulle gjenopprettes, noe som angivelig ville koste 22 millioner.«Lokalbefolkningen vant – Jomfrubråten får igjen holdeplassen», Aftenposten 27. mars 2017 Kostnadsanslaget økte etter hvert til 37–38 millioner kroner.

Det hele endte med at holdeplassen ble gjenåpnet i 2019, men nå kun med stans og plattform i retning mot sentrum.

Referanser

 Eksterne lenker 

Kategori:Bekkelaget
Kategori:Oslotrikkens holdeplasser
Kategori:Jernbanestasjoner åpnet i 1917
Kategori:1917 i Norge